**भारत सरकार**

**पेट्रोलियम और प्राकृतिक गैस मंत्रालय**

**राज्‍य सभा**

**अतारांकित प्रश्‍न सं0 1082**

**दिनांक 19 दिसम्‍बर, 2018**

**नेशनल गैस ग्रिड का कार्यान्वयन**

**1082. श्री देरेक ओब्राईनः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या सरकार देश भर में प्राकृतिक गैस की उपलब्धता में वृद्धि करने तथा नेशनल गैस ग्रिड के भाग के रूप में 13105 किलोमीटर की अतिरिक्त गैस पाइपलाइन विकसित करने हेतु प्रक्रियारत है;

(ख) वर्तमान सिटी गैस डिस्ट्रिब्यूशन नेटवर्क के अन्तर्गत वर्तमान में कितने भू-भाग तथा कितनी जनसंख्या को शामिल किया गया है;

(ग) नेशनल गैस ग्रिड के अन्तर्गत वर्तमान में चल रही परियोजनाओं की स्थिति क्या है और तत्संबंधी ब्यौरा क्या है;

(घ) सरकार कब तक अतिरिक्त पाइपलाइन के बिछाये जाने के कार्य को पूरा करने तथा शत प्रतिशत जनसंख्या को कवर करने की अपेक्षा रखती है; और

(ङ) पिछले तीन वर्षों तथा वर्तमान वर्ष में कितनी लंबाई तथा कितनी संख्या में पाइपलाइन का कार्य पूरा किया गया है?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

(क), (ग) और (ड.): सरकार ने नेशनल गैस ग्रिड बनाने की परिकल्‍पना की है। देश भर में प्राकृतिक गैस की उपलब्‍धता बढ़ाने के लिए वर्तमान में लगभग 14,239 कि.मी. गैस पाइपलाइनों को बिछाया जा रहा है। इन पाइपलाइनों को पेट्रोलियम और प्राकृतिक गैस विनियामक बोर्ड (पीएनजीआरबी) द्वारा प्राधिकृत किया गया है और यह निष्‍पादन के विभिन्‍न चरणों में हैं जैसे परियोजना पूर्व क्रियाकलाप/पाइपलाइन बिछाना/परीक्षण/चालू करना आदि। देश में सतत/अनुमोदित प्राकृतिक गैस पाइपलाइन के ब्‍यौरे **अनुलग्‍नक –I** में दिए गए हैं। पिछले तीन वर्षों अर्थात मार्च, 2015 से आज की तारीख तक शुरू किए गई गैस पाइपलाइन परियोजनाओं के ब्‍यौरे **अनुलग्‍नक –II** में दिए गए हैं।

(ख) और (घ): सितम्‍बर, 2018 तक, 23 राज्‍यों/केन्‍द्र शासित प्रदेशों (यूटीज) में 96 भूगौलिक क्षेत्रों (जीएज) को सीजीडी नेटवर्क के विकास/विस्‍तार के अंतर्गत शामिल किया गया है। पीएनजीआरबी ने 9वें सीजीडी बोली दौर में 84 जीएज के लिए प्र‍ाधिकार प्रदान किए हैं। 9वें सीजीडी दौर के पूरा होने के साथ ही पीएनजीआरबी द्वारा किए गए निर्धारण के अनुसार 26 राज्‍यों और यूटीज में फैले लगभग 280 जिलों (263 में पूर्णत: और 17 में आंशिक रूप से) को कवर करते हुए सीजीडी 180 जीएज में पहुंच जाएगा। इसमें देश की लगभग 50 प्रतिशत अबादी को कवर करने की संभावना है। समग्र आबादी को शामिल करने के लिए, पीएनजीआरबी द्वारा प्राकृतिक गैस पाइपलाइन संबद्धता/प्राकृतिक गैस की उपलब्‍धता और तकनीकी वाणिज्यिक व्‍यवहार्यता के आधार पर सीजीडी नेटवर्क के विकास के लिए जीएज की पहचान की जाती है।

\*\*\*\*

**अनुलग्‍नक-I**

**नेशनल गैस ग्रिड के कार्यान्‍वयन के बारे में दिनांक 19.12.2018 को पूछे गए राज्‍य सभा अतारांकित प्रश्न संख्‍या 1082 के भाग (क), (ख) और (ड.) के उत्‍तर में उल्लिखित अनुलग्‍नक**

**देश में निष्‍पादन के तहत अनुमोदित प्राकृतिक गैस पाइलाइन के ब्‍यौरे**

|  |  |  |  |  |  |  |
| --- | --- | --- | --- | --- | --- | --- |
| **क्र.सं.** | **पाइपलाइन का नाम** | **कंपनी का नाम** | **लंबाई (कि.मी.)** | **वे राज्‍य जिनसे होकर गुजर रही है** | **पूरा होने की तारीख (प्राधिकार के अनुसार)** |  |
| 1 | जगदीशपुर-हल्दिया और बोकारो-धामरा | गेल | 2655 | उत्तर प्रदेश, बिहार, झारखंड, पश्चिम बंगाल और ओडिशा | दिसम्‍बर, 2020 |  |
| 2 | बरौनी - गुवाहाटी | गेल | 750 | बिहार, पश्चिम बंगाल, सिक्किम व असम | दिसम्‍बर, 2020 |  |
| 3 | कोच्चि-कुट्टानद-बैंगलोर-मंगलौर (चरण-II) | गेल (इंडिया) लि. | 879 | केरल, तमिलनाडु और कर्नाटक | फरवरी, 2019 |  |
| 4 | भटिंडा - जम्मू - श्रीनगर | जीएसपीएल इंडिया गैसनेट लि. | 725 | पंजाब, जम्मू और कश्मीर | दिसम्‍बर, 2017 (मार्च, 2020 तक समय विस्‍तार के लिए अनुरोध) |  |
| 5 | मेहसाणा - भटिंडा | जीएसपीएल इंडिया गैसनेट लि. | 2052 | गुजरात, राजस्थान, हरियाणा और पंजाब | मार्च, 2020 |  |
| 6 | मल्लवारम- भोपाल –भीलवाड़ा विजयापुर के माध्यम से | जीएसपीएल इंडिया ट्रांसको लिमिटेड | 2042 | आंध्र प्रदेश, तेलंगाना, छत्तीसगढ़, मध्य प्रदेश, महाराष्ट्र और राजस्थान | दिसम्‍बर, 2017 (मार्च, 2020 तक समय विस्‍तार के लिए अनुरोध) |  |
| 7 | काकीनाडा - विज़ाग – श्रीकाकुल्‍लम | एपी गैस वितरण निगम | 391 | आंध्र प्रदेश | दिसम्‍बर, 2019 |  |
| 8 | नेल्लोर-विजाग-काकीनाडा | आईएमसी लिमिटेड | 525 | आंध्र प्रदेश | फरवरी, 2021 |  |
| 9 | एन्नोर - नेल्लोर | गैस ट्रांसमिशन इंडिया प्रा. लिमिटेड | 430 | आंध्र प्रदेश और तमिलनाडु | अप्रैल, 2020 |  |
| 10 | एन्नोर-तिरुवल्लुर-बेंगलुरु-पुदुच्‍चेरी-नागापट्टीनम-मदुरै-तूतीकोरिन | इंडियन ऑयल कॉर्पोरेशन लिमिटेड | 1385 | तमिलनाडु और कर्नाटक | दिसम्‍बर, 2018 |  |
| 11 | जयगढ़-मंगलौर | एच-एनर्जी प्रा.लिमिटेड | 749 | महाराष्ट्र, गोवा और कर्नाटक | जून, 2019 |  |
| 12. | उत्तर पूर्व क्षेत्र (एनईआर) गैस ग्रिड | इंद्रधनुष गैस ग्रिड लिमिटेड | 1656 | असम, सिक्किम, मिजोरम, मणिपुर, अरुणाचल प्रदेश, त्रिपुरा, नागालैंड और मेघालय | अगस्‍त, 2021 |  |
| **योग** | | | 14239 |  |  |  |
|  |  |  |  |
|  |  |  |  |
|  |  |  |  |
|  | | |  |

**अनुलग्‍नक-II**

**नेशनल गैस ग्रिड के कार्यान्‍वयन के बारे में दिनांक 19.12.2018 को पूछे गए राज्‍य सभा अतारांकित प्रश्न संख्‍या 1082 के भाग (क), (ख) और (ड.) के उत्‍तर में उल्लिखित अनुलग्‍नक**

**मार्च, 2015 के दौरान प्रचालन शुरू करने वाली प्राकृतिक गैस पाइपलाइनों और आज की तारीख तक की पाइपलाइनों के ब्‍यौरा**

|  |  |  |  |  |  |
| --- | --- | --- | --- | --- | --- |
| **क्रम सं.** | **पाइपलाइन का नाम** | **कंपनी का नाम** | **लंबाई (कि.मी. में)** | **क्षमता (एमएमएससीएमडी में)** | **चालू होने की तारीख (कंपनी का नाम)** |
| 1 | शाहडोल-फूलपुर | रिलायंस गैस पाइपालाइन लिमिटेड | 304 | 3.5 | मई, 2017 |
| 2 | जीएसपीएल हाई प्रैशर गुजरात गैस ग्रिड | गुजरात स्‍टेट पेट्रोनेट लिमिटेड | 337.3 | 31 | आंशिक रूप से चालू |
| 3 | जगदीशपुर-हल्‍दिया-धामरा-बोकारो | गेल (इंडिया) लिमिटेड | 110 | -- | मार्च, 2018 में आंशिक रूप से चालू |